نیجر-ده‌کی کئچید حکومتی‌نین باش ناظیری لمینه زینا علی ماهمان بیر نئچه گون عرضینده باتی افریقا دؤولت‌لری‌نین اقتصادی بیرلیگی (ECOWAS) ایله راضیلیغا گله بیله‌جک‌لرینی بیلدیریب.
باش ناظیر لمینه زینا علی ماهمان پایتاخت نیامی-ده مطبوعات کنفرانسی کئچیریب.
اکوواس-ین نیجره مومکون حربی موداخیله‌سی ایله باغلی لمینه زینا علی ماهمان اکوواس ایله دانیشیق‌لاری دایاندیرمادیق، پروسه داوام ائدیر. اینانیرام کی، بیر نئچه گون عرضینده راضیلیغا گله‌جییک" دئییب.
بونا باخمایا‌راق لمینه زینا علی ماهمان هر آن هوجوم اولا‌جاق کیمی حاضیر اولدوق‌لارینی علاوه ائدیب.
نیجرده ​​یئرلش‌دیریلن فرانسیز عسگرلری‌نین اؤلکه‌ده "قانون‌سوز موضع"ده اولدوغونا دقت چکن لمینه زینا علی ماهمان نیجرده‌کی حربی ایداره‌نین فرانسا عسگرلری‌نین اؤلکه‌ده اولماسینا ایجازه وئرن موقاویله‌لری آرتیق لغو ائتدیگینی خاطیرلادیب.
باش ناظیر لمینه زینا علی ماهمان فرانسا عسگرلری‌نین سرعتله گئری چکیلمه‌سینی تامین ائتمک اوچون دانیشیق‌لارین داوام ائتدیگینی بیلدیریب:
"بیزی ماراقلان‌دیران، مومکونسه، چوخ شئی پایلاشدیغیمیز بیر اؤلکه (فرانسا) ایله امکداش‌لیغی داوام ائتدیرمک‌دیر".
"آرزواولونماز آدام" اعلان ائدیلمه‌سینه باخمایا‌راق اؤلکه‌نی ترک ائتمه‌ین فرانسانین نیامی-ده‌کی ‌سفیری سیلوین ایته‌نین دوروموندان دانیشان لمینه زینا علی ماهمان ایته‌نین دیپلومات کیمی اؤزونو آپارمادیغینی بیلدیریب.
لمینه زینا علی ماهمان بیر داها وورغولاییب کی، سفیر ایته مومکون قدر تئز اؤلکه‌نی ترک ائتمه‌لی‌دیر.
